Ԥхынҷкәын 3 2019 шықәса рзы Аԥсны-Австриатәи аиҿкаара иаԥнаҵеит «Аԥсны Аҳәынҭқарра жәларбжьаратәи аиныррақәа адгылара рыҭаразы акомиссиа». Акомиссиа напхгара анаҭоит Аԥсны-Австриатәи аиҿкаара Аилак хада. Аԥсны-Австриатәи аиҿкаара аусура хықәкы хаданы иамоуп Аԥсни Австриеи акультуратәи, агуманитартәи усхкқәа рҟны реинырреи Аԥсны жәларбжьаратәи аконтактқәа рырҭбаареи.
Иахьатәи аамҭазы Акомиссиа иалахәуп жәаҩык алахәылацәа: Австриа, Германиа, Доминикантәи Ареспублика, Франциа уҳәа егьырҭ атәылақәа рҟынтәигьы.
Аԥсны-Австриатәи аиҿкаара аԥҵан жьҭаара 11 2019 шықәса рзы.